Kaja Põder
Kaja Põder (neiupõlvenimi Kaja Saar; sündinud 1946) on eesti kunstnik ja kunstiõpetaja. Kunstnikuna on ta teinud dekoortöid ja reklaame, kujundanud trükiseid ning joonistanud karikatuure. Tema esimene karikatuur ilmus 1972. aastal ajalehes Edasi. Karikatuure õpetasid teda joonistama Heinz Valk ja Edgar Valter.[viide?] Tema karikatuure on avaldatud ajakirjades Pikker, Pioneer, Noorus ja ajalehes Sirp ja Vasar, samuti väliseesti ajalehes Eesti Rada.